**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 2/31.03.2022 година**

**Д Н Е В Е Н Р Е Д:**

**1.**Приемане бюджета на община Хитрино за 2022 година.

*Докладва: Нуридин Исмаил – кмет на община Хитрино*

**2.** Бюджетна прогноза за периода 2023-2025 година за местни дейности.

*Докладва: Нуридин Исмаил – кмет на община Хитрино*

**3.**Приемане на годишен отчет за 2021 г. по изпълнение на Плана за действие към „Програма за опазване на околната среда на община Хитрино за периода 2016 – 2020 г.”

*Докладва: Ахмед Ахмед – зам.кмет на община Хитрино*

**4.**Разглеждане и приемане на„Програма за опазване на околната среда на община Хитрино“ за периода 2021 – 2028 г. с приложенията и.

*Докладва: Ахмед Ахмед – зам.кмет на община Хитрино*

**5.**Приемане на годишен отчет за 2021 г. по изпълнение на Плана за действие с подпрограми към „Програма за управление на отпадъците в община Хитрино с период на действие 2015 – 2020 г.”

*Докладва: Ахмед Ахмед – зам.кмет на община Хитрино*

**6.**Разглеждане и приемане на „Програма за управление на отпадъците на община Хитрино” за периода 2021 – 2028 г., **Приложение: 3** към „Програмата за опазване на околната среда на община Хитрино за периода 2021 – 2028 г.

*Докладва: Ахмед Ахмед – зам.кмет на община Хитрино*

**7.**Ползване на отчисления и обезпечения по чл.60 и чл. 64 от ЗУО за изминалата 2021 година и настоящата 2022 г. за дейности, свързани с управление на отпадъците.

*Докладва: Ахмед Ахмед – зам.кмет на община Хитрино*

**8.**Одобряване на годишен доклад за 2021 г. за наблюдение на изпълнението на Интегриран план за развитие на община Хитрино за периода 2021 – 2027 година.

*Докладва: Ахмед Ахмед – зам.кмет на община Хитрино*

**9.**Приемане наОбщинскапрограма за закрила на детето за 2022 година в община Хитрино**.**

*Докладва: Илхан Ахмед – зам.кмет на община*

**10.**Продажба на поземлен имот, частна общинска собственост, находящ се в село Близнаци, община Хитрино на собственика на сградата с нотариален акт № 9, том I, дело 7 от 13.01.2022 година и във връзка с чл. 36, ал.2 от Закона за общинската собственост (ЗОС).

*Докладва: Илхан Ахмед – зам.кмет на община*

**11.**Продажба на имот, частна общинска собственост, представляващ УПИ VI- дворно място, с площ 1203 кв.м., квартал 28 по плана на село Сливак, ул. „Свобода” № 10-А, община Хитрино.

*Докладва: Илхан Ахмед – зам.кмет на община*

**12.**Приемане на дарение в полза на община Хитрино.

*Докладва: Илхан Ахмед – зам.кмет на община*

**13.**Докладни записки:

*13.1.Прилагане разпоредбите на чл.124, ал. 1 от ЗУТ (Закона за устройство на територията) за разрешаване изменение на Общ устройствен план на община Хитрино.*

*Докладва: Ахмед Ахмед – зам.кмет на община Хитрино*

*13.2.Разделяне на ПИ (поземлени имоти) на два имота, находящи се в с. Развигорово, с. Иглика и с. Сливак.*

*Докладва: Ахмед Ахмед – зам.кмет на община Хитрино*

**14.**Питане.

**ПО ПЪРВА ТОЧКА ОТ ДНЕВНИЯ РЕД**

Приемане бюджета на община Хитрино за 2022 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 52, ал. 1 и чл. 21, ал.1, т.6; чл.21, ал.2; във връзка с чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 14**

На основаниечл. 94, ал. 2 и ал.3 и чл. 39 от Закона за публичните финанси, във връзка с разпоредбите на Закона за държавния бюджет на Република България за 2022 година, ПМС № 31 от 17.03.2022 година за изпълнението на ЗДБРБ (Закона за държавния бюджет на Република България) за 2022 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, Общински съвет Хитрино

Р Е Ш И:

Приема бюджета на община Хитрино за 2022 година, както следва:

I.Приходната част на бюджета е в размер на 9 782 159 лв., съгласно Приложение № 1, в т.ч.:

**1.1. Приходи за делегирани от държавата дейности в размер на 4 112 533 лв., в т.ч.**

1. Обща субсидия за делегирани дейности – 3 333 368 лв.;

2. Преходен остатък от 2021 г.в размер на 809 555 лв., разпределен, съгласно Приложение № 5.

3.Временно съхраняване на средства - -30 390 лв.

**1.2.Приходи за местни дейности в размер на 5 669 626 лв., в т.ч.:**

1. Данъчни приходи – 362 000 лв.;

2. Неданъчни приходи – 985 650 лв.;

3.Обща изравнителна субсидия – 1 128 600 лв., в т.ч. за зимно поддържане и снегопочистване на общински пътища – 209 900 лв. ;

4.Целева субсидия за капиталови разходи – 1 072 900 лв.

5.Погашения по дългосрочен заем от банки в страната - - 222 222 лв.

6.Трансфери в т.ч.: - 85 000 лв.

 - възстановени суми от извънбюджетната сметка на общината за финансиране на проекти – 85 000 лв.

 7.Преходен остатък от 2022 г. в размер 2 826 019 лв., разпределен по видове и дейности, съгласно Приложение № 4.

**2.Разходната част е в размер на 9 782 159 лв., разпределени по функции, дейности и параграфи, съгласно Приложения № 2 в т.ч.:**

2.1.За **делегирани държавни дейности** в размер – **4 112 533** лв. от държавни трансфери.

2.2.За **местни дейности** в размер на **5 669 626** лв.

-от целевите средства по ПМС № 326/2021 г. одобрява разход:

* 7 000 лв. - покупка на 6 броя лаптопи за дистанционна работа при епидемия от Covid -19.
* 90 000 лв.-текущ ремонт на здравни пунктове и кабинети в кметства и детски градини, във връзка с пандемията Covid 19.

**3.Приема Поименния списък на капиталовите разходи за 2022 г. в размер на 3 727 151 лв., в т.ч. от бюджета – 1 973 429 лв. и от ЕС – 1 763 722 лв. по обекти и източници на финансиране, съгласно Приложение № 3.**

- Одобрява покупка на трактор за 350 000 лв. и гребло за 20 000 лв. за снегопочистване на улици и пътища, които се финансират от целевите средства за същата цел и са преходни остатък от 2018 г. и 2019 г., включени в поименния списък за капиталови разходи;

- Списък на обектите за текущ ремонт, съгласно Приложение № 3.1.

 **4. Във връзка с чл. 55 от Закона за държавния бюджет на РБ за 2022 г. и поради недостатъчни собствени средства за неотложни текущи ремонти на пътищата в населените места на Община Хитрино, упълномощава Кмета на община Хитрино да направи предложение до министъра на финансите за трансформиране на 115 819 лв. или 10,79 % от целевата субсидия за капиталови разходи в целеви трансфер за финансиране разходите на общината за извършване на неотложни текущи ремонти на път” SHU1150 /I-2,п.к. Бели Лом - Шумен/ - Тервел - Студеница - Трем - Развиговоро -/I-2/ от км. 16 + 290 до км 19 + 720”**

На основание чл. 89 от Закона за държавния бюджет на РБ за 2021 г. за неотложни текущи ремонти на уличната мрежа и на сгради, публична общинска собственост в населените места на Община Хитрино, с неусвоените средства от 2021 г. в размер на 55 837 лв. да се финансират обекти:

- Читалище Иглика - 33 974 лв.;

- Текущ ремонт на ул.Христо Ботев ,с.Хитрино – 21 863 лв.

**5.Приема разчет за целеви разходи и субсидии, както следва за:**

5.1.Членски внос за НСОРБ, НАСДРБ и Асоц-я на В и К - 6 000 лв.

5.2.Помощи по решение на ОбС – 13 000 лв.

5.3.Помощи за погребения – 12 000 лв.

Поради застаряващия и социален характер на населението в община Хитрино да се подпомогнат разходите за погребения, като се закупят ковчези за християните, а на мюсюлманите дъски и хасе, както и превоз до гробищата и изкопаване на гроб.

5.4. Субсидии на спортни клубове – 40 000 лв. в т.ч.:

 - Футболен клуб с.Трем – 10 000 лв.

 - Футболен клуб с.Звегор – 10 000 лв.

 - Футболен клуб с.Хитрино – 10 000 лв.

 - Футболен клуб с.Каменяк – 10 000 лв.

5.5.Субсидии за читалища – 273 885 лв., в т.ч.:

- субсидия за делегирани от държавата дейности – 210 885 лв.;

- от собствените приходи - 63 000 лв.,в т.ч.

* за читалище с. Трем – „Младежка забава” 3 000 лв.
* за читалище Черна- ”Традиционни мазни борби в чест на легендарният борец - „Коджа Юсуф”- 15 000 лв.
* за читалище Хитрино-49 000 лв., в т.ч.:

 - за закупуване на седалки за залата – 45 000 лв.

 - за разпечатване на 250 броя книги „Искри от живота в дяволската долина”- /Исторически очерк за с.Хитрино/ – 4000 лв.

**6.Приема следните лимити за разходи :**

**6.1.**Социално-битови в размер на 3% от утвърдените разходи за основни заплати на лицата, назначени по трудови правоотношения;

**6.2.**Представителни разходи на кмета на общината в размер на 2 % и на председателя на ОбС – 1% от годишния размер на разходите за издръжка на дейност ”Общинска администрация”.

**6.3.**Утвърждава списък на длъжностите и на лицата, които имат право на транспортни разноски за пътуване от местоживеенето до местоработата и обратно за дейностите, финансирани от общинския бюджет – съгласно приложение № 5а и 5б.

Общината да извърши разходи в полза на работниците и служителите за пътуване от местоживеенето до местоработата и обратно, когато те се намират в различни населени места – за лица със специалност и квалификация, изискващи се за съответната длъжност, в размер на 80 % от стойността на разхода.

Размерът на изплатените пътните разходи на педагогическия персонал да е в размер до 100 % от стойността на картите и фактурите за пътуване в зависимост от средствата определени от МФ (Министерство на финансите).

Кметът на общината утвърждава поименния списък на лицата и длъжностите, които имат право на транспортни разходи от местоживеене до местоработата в Общинската администрация.

 **6.4.**Утвърждава бюджет по показателите на чл. 45, ал. 1, т. 2 от ЗПФ за кметствата и населените места с кметски наместници и разходи за изпълнение на дейности от местно значение за кметствата, които се финансират с 30 % от приходите от продажба или отдаване под наем на имотите, предоставени за управление на кметовете на кметства по ЗОС, съгласно Приложение № 6.

**7.Одобрява индикативен годишен разчет за сметките за средства от Европейския съюз, съгласно приложение № 7.**

**8.Определяне на максимален размер на дълга за 2022 г. – 1 461 435** лв., за авансово финансиране на плащания по проекти, финансирани със средства от Европейския съюз.

-Общината няма намерение за поемане на нов дълг.

**9.Приема числеността на персонала на ОбА и разходите за заплати през 2022 г. за делегирани от държавата дейности, без звената, които прилагат системата на делегирани бюджети и на местните дейности, както следва:**

|  |  |  |
| --- | --- | --- |
| **Държавни дейности** | Численост на персонала- бр. | ФРЗ (фонд работна заплата) за 2022 г. |
| ОбА, в т.ч.: | 64.5  | 1 157 400 |
| Детски градини |  22  | 380 000 |
| Здравеопазване  |  1  | 16 300 |
| **Общински дейности**  |  |  |
| Др. дейности на БКС и екология, в т.ч.:-осветление на улици;- др.дейности на БКС.  |  13 1 12  | 121 08513 380140 000 |

**10.Оправомощава кмета на общината да извърши компенсирани промени:**

 **1.**В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

 **2.**В частта за местни дейности –между утвърдените разходи в рамките на една дейност или от една дейност в друга, без да изменя общия размер на разходите.

 **3.**В разходната част на бюджета за сметка на резерва за непредвидени и/или неотложни разходи.

**11.Упълномощава кмета:**

 **1.**Да предостави временни безлихвени заеми от временно свободни средства по общинския бюджет за плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

**1.1.**При предоставяне на временни безлихвени заеми от временно свободни средства от общинския бюджет да се спазват изискванията на чл. 126 от ЗПФ.

**1.2.**При предоставянето на средства от сметките за средства от ЕС да се спазват изискванията на чл. 104, ал. 1, т. 4 от ЗПФ.

**1.3.**Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

**2.**Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

**3.** Да кандидатства за средства от централния бюджет и други източници за съфинансиране на общински програми и проекти.

**12.Възлага на кмета**:

**1.**Да определи и утвърди бюджетите на второстепенните разпоредители с бюджет.

**2.**Да организира разпределението на бюджета по тримесечия и да утвърди разпределението.

**3.**Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

**4.**Да включва информацията по чл. 125, ал. 4 от ЗПФ в тримесечните отчети и обяснителните записки към тях.

**5.**Да разработи детайлен разчет на сметките за средства от ЕС за плащания по отделните общински проекти, в съответствие с изискванията на съответния Управляващ орган и на МФ.

 **13.Просрочени задължения и вземания, максимален размер на задълженията и ангажименти за разходи.**

**1.**Към 31.12.2021 г. общината няма просрочени задължения.

**2.**Определя размера на просрочените вземания в размер на 121 082 лв., в т.ч.:

45 713 лв. от наем земя, мера, наем имущество, приходи от концесии и други, които се предвижда да бъдат събрани през 2022 г. и 75 369 лв. други вземания.

**3.**Определя максимален размер на новите задължения, които могат да бъдат натрупани през 2022 г., като наличните към края на годината задължения за разходи не могат да надвишат 15 на сто от средногодишния размер на отчетените разходи за последните четири години или в размер на **1 333 648** лв. Ограничението не се прилага за задължения за разходи, финансирани за сметка на помощи и дарения.

**4.**Определя максимален размер на ангажиментите за разходи, които могат да бъдат поети през 2022 г., като наличните към края на годината поети ангажименти за разходи не могат да надвишат 50 на сто от средногодишния размер на отчетените разходи за последните четири години или в размер на **4 445 494** лв. Ограничението не се прилага за ангажименти за разходи, финансирани за сметка на помощи и дарения.

**14**.Одобрява актуализираната бюджетна прогноза за местни дейности с показатели за 2021 г. и прогнозни показатели за периода 2021 г. и 2022 г., съгласно Приложение № 8.

 **15**.Приема за сведение Протокола от публичното обсъждане на бюджета, съгласно приложение № 9.

**ПО ВТОРА ТОЧКА ОТ ДНВЕНИЯ РЕД**

Бюджетна прогноза за периода 2023-2025 година за местни дейности.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т.6, т. 23; чл.21, ал.2; във връзка с чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 15**

На основание чл. 83, ал.2 от Закона за публичните финанси, във връзка с разпоредбите на Закона за държавния бюджет на Република България за 2021 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, Общински съвет Хитрино

Р Е Ш И:

Одобрява бюджетната прогноза за периода 2023-2025 г. на община Хитрино, съгласно Приложение № 1 от 1.

**ПО ТРЕТА ТОЧКА ОТ ДНЕВНИЯ РЕД**

Приемане на годишен отчет за 2021 г. по изпълнение на Плана за действие към „Програма за опазване на околната среда на община Хитрино за периода 2016 – 2020 г.”

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т. 12; чл. 21, ал. 1, т. 23 от Закона за местното самоуправление и местната администрация (ЗМСМА) прие

**РЕШЕНИЕ № 16**

На основание чл.79, ал. 5 от Закона за опазване на околната среда (ЗООС), Общински съвет Хитрино

Р Е Ш И:

Приема годишния отчет за 2021 г. по изпълнение на Плана за действие към „Програмата за опазване на околната среда на община Хитрино за периода 2016 – 2020 г.”.

**ПО ЧЕТВЪРТА ТОЧКА ОТ ДНЕВНИЯ РЕД**

Разглеждане и приемане на „Програма за опазване на околната среда на община Хитрино“ за периода 2021 – 2028 година, с приложенията и.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т. 23 и ал. 2; чл. 21, ал. 1, т. 12 от Закона за местното самоуправление и местната администрация (ЗМСМА) прие

**РЕШЕНИЕ № 17**

На основание чл.79, ал. 1, 2 и 4 от Закона за опазване на околната среда (ЗООС), Общински съвет Хитрино

Р Е Ш И:

Одобрява и приема Програма за опазване на околната среда на община Хитрино за периода 2021 – 2028 година, с приложенията и:

-Приложение 1. Раздел „Лечебни растения”;

-Приложение 2. Програма за опазване, устойчиво ползване и възстановяване на почвите на община Хитрино за периода 2021-2028 година.

Приложения към протокола.

**ПО ПЕТА ТОЧКА ОТ ДНЕВНИЯ РЕД**

Приемане на годишен отчет за 2021 г. по изпълнение на Плана за действие с подпрограми към „Програма за управление на отпадъците в община Хитрино с период на действие 2015 – 2020 г.”

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т. 23 и ал. 2, във връзка с чл. 21, ал. 1, т. 12 от Закона за местното самоуправление и местната администрация (ЗМСМА) прие

**РЕШЕНИЕ № 18**

На основание чл. 52, ал. 9 от Закона за управление на отпадъците, Общински съвет Хитрино

Р Е Ш И:

Приема годишния отчет за 2021 година по изпълнение на Плана за действие с подпрограми към Програма за управление на отпадъците в община Хитрино, с период на действие 2015 – 2020 г. Приложение № 1 от 1.

**ПО ШЕСТА ТОЧКА ОТ ДНЕВНИЯ РЕД**

Разглеждане и приемане на „Програма за управление на отпадъците на община Хитрино” за периода 2021 – 2028 г., **Приложение: 3** към „Програмата за опазване на околната среда на община Хитрино за периода 2021 – 2028 г.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т. 23 и ал. 2; чл. 21, ал. 1, т. 12 от Закона за местното самоуправление и местната администрация (ЗМСМА) прие

**РЕШЕНИЕ № 19**

На основание чл. 52, ал.2 от Закона за управление на отпадъците, Общински съвет Хитрино

Р Е Ш И:

Одобрява и приема Програма за управление на отпадъците на община Хитрино за периода 2021 – 2028 г., Приложение: 3 към Програмата за опазване на околната среда на община Хитрино за периода 2021 – 2028 година. Приложение № 1 от 1.

**ПО СЕДМА ТОЧКА ОТ ДНЕВНИЯ РЕД**

Ползване на отчисления и обезпечения по чл.60 и чл. 64 от ЗУО (Закона за управление на отпадъците) за изминалата 2021 година и настоящата 2022 г. за дейности, свързани с управление на отпадъците.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 7 и т. 8; чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 20**

На основание§ 60, ал.2 от Преходните и заключителни разпоредби към Закона за изменение и допълнение на Данъчно-осигурителния процесуален кодекс, Общински съвет Хитрино

Р Е Ш И:

**1.**Дава съгласие неусвоените месечни обезпечения и отчисления постъпили в сметката на РИОСВ – Шумен от Община Хитрино за 2021 година, да се разходват за дейности, свързани с управлението на отпадъците по чл. 62, т. 3 от Закона за местни данъци и такси и за изпълнение на мерки по чл. 63 от Закона за здравето, извършени на територии за обществено ползване в населените места и селищните образувания в община Хитрино.

**2.**Дължимите месечни обезпечения и отчисления за 2022 г., които ще останат по сметката на Община Хитрино да се разходват за дейности, свързани с управлението на отпадъците по чл. 62, т. 3 от Закона за местни данъци и такси и за изпълнение на мерки по чл. 63 от Закона за здравето, извършени на територии за обществено ползване в населените места и селищните образувания в община Хитрино.

**ПО ОСМА ТОЧКА ОТ ДНЕВНИЯ РЕД**

Одобряване на годишен доклад за 2021 г. за наблюдение на изпълнението на Интегриран план за развитие на община Хитрино за периода 2021 – 2027 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 23 и ал.2 от Закона за местното самоуправление и местната администрация (ЗМСМА) прие

**РЕШЕНИЕ № 21**

На основание чл. 23, т. 4 и чл. 24, т. 4 от Закона за регионалното развитие и чл. 24 от Правилника за прилагане на закона за регионалното развитие и чл. 24 от Правилника за прилагане на закона за регионалното развитие, Общински съвет Хитрино

Р Е Ш И:

Одобрява годишен доклад за 2021 г. за наблюдение на изпълнението на Интегриран план за развитие на община Хитрино за периода 2021 – 2027 година. Приложение № 1 от 1.

**ПО ДЕВЕТА ТОЧКА ОТ ДНЕВНИЯ РЕД**

Приемане наОбщинскапрограма за закрила на детето за 2022 година в община Хитрино**.**

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 23 и ал.2 от Закона за местното самоуправление и местната администрация (ЗМСМА) прие

**РЕШЕНИЕ № 22**

На основание чл. 21, ал. 1, т.1 от Закона за закрила на детето и чл.3, ал.1 от Правилника за прилагане на Закона за закрила на детето, Общински съвет Хитрино

Р Е Ш И:

Приема общинска Програма за закрила на детето в община Хитрино през 2022 година. Приложение № 1 от 1.

**ПО ДЕСЕТА ТОЧКА ОТ ДНЕВНИЯ РЕД**

Продажба на поземлен имот, частна общинска собственост, находящ се в село Близнаци, община Хитрино на собственика на сградата с нотариален акт № 9, том I, дело 7 от 13.01.2022 година и във връзка с чл. 36, ал.2 от Закона за общинската собственост (ЗОС).

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8 и ал.2; чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 23**

На основание чл.36, ал.2 от Закона за общинската собственост; чл. 48, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

**I.**Да се извърши продажба на общински поземлен имот: 406/1542 ид.част дворно място от УПИ I – 147, в квартал 39, целия с площ от 1542 кв.м. по регулационния план на с. Близнаци, община Хитрино, ул. „Б………” № 11 на собствениците МИЛЕН ………….., с ЕГН: ……….., с постоянен адрес гр. Шумен, област Шумен, ул. „……………………….” № 16 и ЖУЛИЕН ……….., ЕГН: ………, с постоянен адрес гр. Шумен, област Шумен, ул. „…………..” № ……., вх. ……, ап. ……….., притежаващи нотариален акт № ……., том ….., дело …… от …………….. година по пазарна оценка от лицензиран оценител на стойност **2030.00** (две хиляди и тридесет) **лева**, **без ДДС** (данък добавена стойност).

**II.**Възлага на Кмета на община Хитрино да извърши всички действия за правилното и законосъобразно изпълнение на настоящото решение.

Настоящото решение подлежи на обжалване в 14-дневен срок от обявяването му пред Административен съд – Шумен по реда на Административно процесуалния кодекс.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Продажба на имот, частна общинска собственост, представляващ УПИ VI- дворно място, с площ 1203 кв.м., квартал 28 по плана на село Сливак, ул. „Свобода” № 10-А, община Хитрино, във връзка с чл. 35, ал. 3 от Закона за общинската собственост.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8 и ал.2; чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 24**

На основание чл.35, ал.3 от Закона за общинската собственост; чл. 48, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

**I.**Разрешава продажбата на поземлен имот на СТАНИСЛАВ …………………………………………, с ЕГН: ……………………., с постоянен адрес: гр. Шумен, област Шумен, ул. „…………………………” № ……., притежаващ нотариален акт (нотариален акт) № ……………., том ………., дело …………. от ………………. г.

Продажбата да се извърши за общински поземлен имот УПИ VI – дворно място с площ от 1203 кв.м. в квартал 28 по плана на село Сливак, ул. „…………………..” № ……………, община Хитрино, актуван с АЧОС (акт за частна общинска собственост) № ……………./……………………. година по определена пазарна стойност на имота в размер на **6015.00 лева** (шест хиляди и петнадесет лева) **без ДДС** (данък добавена стойност).

**II.**Възлага на Кмета на община Хитрино да извърши всички действия за правилното и законосъобразно изпълнение на настоящото решение.

Настоящото решение подлежи на обжалване в 14-дневен срок от обявяването му пред Административен съд – Шумен по реда на Административно процесуалния кодекс.

**ПО ДВАНАДЕСЕТА ТОЧКА ОТ ДНЕВНИЯ РЕД**

Приемане на дарение в полза на община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8 и ал.2; чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 25**

На основание чл. 8, ал.1 от Закона за общинската собственост (ЗОС); чл. 16, ал.1, точка 1 от Наредбата за реда за получаване и управление на дарения от община Хитрино, Общински съвет Хитрино

Р Е Ш И:

**I.**Приема предложеното дарение от Христо …………………., Румяна …………………………, Петър …………………………, Николай …………………………………….. и Валентин ………………………………………., представляващо склад за зърнени храни със застроена площ от 490 кв.м., изграден в УПИ II, дворищно планоснимачен номер 326 в кв. 29 по плана на с. Хитрино, община Хитрино, който да се ползва по предназначение за нуждите на община Хитрино.

**II.**Упълномощава Кмета на община Хитрино в изпълнение на настоящото решение да сключи договор за дарение, след което да разпореди извършването на необходимите действия по вписването му в Регистъра на даренията, воден от община Хитрино и в Службата по вписванията.

**ПО ТРИНАДЕСЕТА ТОЧКА ОТ ДНЕВНИЯ РЕД**

13.Докладни записки:

***13.1.Прилагане разпоредбите на чл.124, ал. 1 от ЗУТ (Закона за устройство на територията) за разрешаване изменение на Общ устройствен план на община Хитрино.***

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 11 и ал. 2 от Закона за местното самоуправление и местната администрация (ЗМСМА) прие

**РЕШЕНИЕ № 26**

На основание чл. 127, ал. 6 и чл. 134, ал. 1 от Закона за устройство на територията (ЗУТ), Общински съвет Хитрино

Р Е Ш И:

Приема представения проект за изменение на Общ устройствен план на община Хитрино в обхвата на:

Поземлени имоти с идентификатор 04430.6.164, ПИ 04430.8.25, ПИ 04430.13..157, ПИ 04430.19.149, ПИ 04430.28.148, ПИ 04430.21.24, ПИ 04430.35.195, ПИ 04430.35.194, ПИ 04430.26.207, ПИ 04430.28.154, ПИ 04430.32.145 по КККР (кадастрална карта и кадастрални регистри) с. Близнаци за ветрогенератори, ПИ 35417.6.121 по КККР с. Калино за ветрогенератор, ПИ 04430.19.16 по КККР с. Близнаци за подстанция и Проектно трасе на електрически кабел 110 кV, преминаващ през землищата на селата Близнаци, Сливак, Добри Войниково и Тимарево, община Хитрино във връзка с инвестиционно предложение за „Изграждане на вятърен парк за производство на електрическа енергия – Габрица и изграждане на въздушна линия (електрически кабел 110 кV) ссвързваща бъдеща 33/110 кV подстанция „Близнаци” с мрежа на ЕСО”. Приложение към докладната записка.

***13.2.Разделяне на ПИ (поземлени имоти) на два имота, находящи се в с. Развигорово, с. Иглика и с. Сливак, община Хитрино, област Шумен***

Докладва г-н Ахмед Ахмед – зам.кмет на община Хитрино, направи разяснения.

Г-н Ерджан Мехмедов Алиев – Председател на ПК (постоянната комисия) по устройство на територията, общинска собственост, пътна и селищна мрежа, околна среда и благоустрояване докладва становището на комисията, заседавала на 30.03.2022 година (сряда), в подкрепа предложението на г-н Ахмед Ахмед – зам. кмет на община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8, чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 27**

На основание чл. 21, ал. 2 отЗакона за местното самоуправление и местната администрация (ЗМСМА), Общински съвет Хитрино

Р Е Ш И:

**1.**Дава съгласие за разделяне на ПИ (поземлен имот) с ид. № 61697.22.477 на два имота: ПИ с проектен ид. № 61697.22.538, с площ от 9098 кв.м. и проектен ид. № 61697.22.539, с площ от 5000 кв.м.

**2.**Дава съгласие за разделяне на ПИ с ид. № 32250.25.106 на два имота: ПИ с проектен ид. № 32250.25.107, с площ от 22.001 дка и проектен ид. № 32250.25.108, с площ от 68.367 дка.

**3.**Дава съгласие за разделяне на ПИ с ид. № 67283.26.89 на два имота: ПИ с проектен ид. № 67283.26.156, с площ от 97.391 дка, проектен ид. № 67283.26.157, с площ от 112.834 дка.

**4.**Дава съгласие за разделяне на ПИ с ид. № 67383.45.81 на два имота: проектен ид. № 67283.45.82, с площ от 1620 кв.м. и ПИ с проектен ид. № 67283.45.83, с площ от 14.016 дка.

Упълномощава кмета на община Хитрино да извърши всички правни и фактически действия за правилното и законосъобразно изпълнение на настоящото решение.

**ПО ЧЕТИРИНАДЕСЕТА ТОЧКА ОТ ДНЕВНИЯ РЕД**

Питане.

Не се направиха питания.

Г-н Мустафа Ахмед – Председател на Общински съвет Хитрино закри заседанието на Общински съвет Хитрино, поради изчерпване на дневния ред, в 11.25 часа.

**МУСТАФА АХМЕД:**

ПРЕДСЕДАТЕЛ НА ОБЩИНСКИ СЪВЕТ ХИТРИНО

**НЕВЯНКА ТОДЕВА:**

ПРОТОКОЛИСТ НА ОБЩИНСКИ СЪВЕТ ХИТРИНО